Bragernes nedre kirkegård

Bragernes nedre kirkegård i Drammen ble anlagt som kolerakirkegård i 1853, da det var forventet at koleraen ville ta mange liv. Kirkegården har adresse Engene 51 og ligger mellom Thornegata, Engene og Peder Buchs gate. Muren som går langs Engene ble reist som et forsøk på å hindre smittespredning til bebyggelsen. Kirkegården var i bruk fram til ca 1940, da den ble avviklet og området omgjort til park med fotballbane, paviljong, gangveier og plenområder. En rekke karakteristiske gravminner fra 1800-tallet er fjernet, men noen få gravminner er flyttet fra sin opprinnelige plassering og samlet i anleggets nordøstre hjørne. Bilder av kirkegården i 1974 Referanser Eksterne lenker (en) Bragernes nedre kirkegård – kategori av bilder, video eller lyd på Commons (no) Bragernes kirke i «Norges kirker» (omtaler også gjenværende gravminner) (no) Kirkeposten nr. 3/2008, s. 12 om kirkegårdene på Bragernes Kart over Bragernes nedre kirkegård (Allslekt)